Megosztás

Sorra mondja fel a helyi televíziókkal kötött szerződéseket a Médiaszolgáltatás-támogató és Vagyonkezelő Alap (MTVA) azokban a városokban, ahol az ellenzék került hatalomra – írja a Népszava. Veres Pál győzelme miatt a miskolci is ezek közé tartozik.

Varga Zoltán, a Miskolci Kommunikációs Nonprofit Kft. vezetője a lapnak azt mondta, ők szerdán kapták meg a szerződésbontásról szóló értesítést, s mivel most zajlik az átadás-átvétel, egyelőre nem tudja, mekkora bevételkisesét okoz majd ez a szerkesztőségnek.

Hasonló helyzetbe került többek között Pécs és Szolnok is, miután ősszel mindkét városban vezetőváltás történt. Az ellenzéki Szolnoki Többség a közösségi oldalán az alábbi üzenettel kommentálta a kormány lépését: “Ez a Fidesz válasza arra, hogy eltávolítottuk a tévé éléről kedvenc vezérigazgatójukat”.

Megosztás